Diari Oficial de la Generalitat Valenciana


Sumari del DOGV 8714, del 10-01-2020 (2019/12089)

Informació pública de l'aprovació definitiva del projecte d'expropiació d'una parcel·la situada a la partida de Benadressa, camí del Malvestit, carrer del Cap Finisterre.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8714

Data del DOGV
:   10-01-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/12432


Data del document
:   13-12-2019

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de l'aprovació definitiva del projecte d'expropiació d'una parcel·la situada a la partida de Benadressa, camí del Malvestit, carrer del Cap Finisterre. [2019/12189]  
La Junta de Govern Local de l'Ajuntament de Castelló de la Plana, en la sessió celebrada en data 12 de desembre de 2019, va adoptar l'acord següent:  
«Vist l'expedient que s'està tramitant per a aprovar el projecte d'expropiació, per taxació conjunta, d'una parcel·la situada a la partida de Benadressa, camí del Malvestit - carrer de Finisterre, i els següents  
  
Antecedents:  
1. Per part de la Secció de Desenvolupament Urbanístic s'ha redactat el projecte d'expropiació per a l'obtenció d'una parcel·la de 38,86 m², situada al camí del Malvestit, prolongació del carrer del Cap Finisterre, a fi d'ampliar la revolta del camí de Malvestit, classificat pel planejament vigent com a sòl urbà d'ús residencial, amb l'ordenança d'aplicació del seu entorn immediat la Z-7.  
Aquesta parcel·la està identificada cadastralment amb la referència 4934901YK4343S i registralment amb el núm. 16.519, amb una valoració municipal de 6.073,21 ?.  
2. Seguint amb el que disposa la legislació vigent, mitjançant un acord de la Junta de Govern Local de data 24 de novembre de 2017, es va acordar exposar al públic la relació de béns i drets afectats per l'esmentat projecte d'expropiació durant el termini d'un mes. Aquest anunci d'exposició pública ha sigut publicat en el diari Mediterráneo en data 19 de desembre de 2017 i en el Diari Oficial de la Generalitat Valenciana núm. 8194 de data 20 de desembre de 2017, i s'ha notificat individualment a les i als titulars de béns o drets, per mitjà del trasllat literal del corresponent full d'apreuament i de la proposta de fixació dels criteris de valoració, a fi que hi formulen les observacions i reclamacions que consideren convenients.  
3. Durant aquest termini, s'hi han presentat al·legacions per part de les persones interessades, que han sigut objecte d'estudi per part dels tècnics municipals.  
4. L'arquitecte municipal, director d'Urbanisme, en relació amb la finca esmentada, ha emés un informe de data 12 de setembre de 2019, en el qual s'ha modificat la valoració realitzada en el projecte d'expropiació.  
5. Hi ha en l'expedient el document de retenció de crèdit núm. 4472.0.4624308.807, emés pel director de l'Òrgan de Gestió Pressupostària i Comptabilitat, que acredita l'existència de crèdit per a dur a terme l'expropiació.  
6. Així mateix, hi ha en l'expedient l'informe jurídic favorable de la tècnica d'administració general de data 22 de novembre de 2019 i l'informe favorable de fiscalització limitada, emés per la Intervenció General Municipal en data 29 de novembre de 2019.  
Tenint en compte que:  
I. Les al·legacions presentades per les persones propietàries han sigut informades pels tècnics municipals.  
Per part de la propietat s'han presentat diversos escrits d'al·legacions (Alejandro José Pérez Cueva escrits de 05.01.2018 amb RE 2153 i de 28.03.2018 amb RE 22887; i María Pérez Cueva escrit de 09.02.2018 amb RE 11182) amb contingut idèntic, les pretensions del quals, a més d'aclariment al projecte d'expropiació, són:  
a) Manifesten que no està prou argumentada la necessitat d'ocupació i utilitat pública o interés social, per la qual cosa interessa que no es porte a efecte l'expropiació.  
b) Sol·liciten que es complete la valoració de l'arbrat expropiat i el seu benefici futur.  
c) Plànol adequat de l'expropiació i projecte detallat de l'obra perimetral prevista.  
Quant a l'aclariment al projecte d'expropiació, reproduïm l'informe de l'arquitecte municipal, director d'Urbanisme de data 17.01.2018, notificat en el seu moment a la propietat, i que expressa textualment:  
  
«Amb relació a la motivació de l'expropiació, aquesta naix de la sol·licitud formulada en el seu dia per la Junta de Districte Oest, una vegada escoltat representant de l'Associació de Veïns Los Ángeles, que indicava «... al final fa una revolta molt tancada a causa d'un tros de bancal de propietat privada, els camions de fems, bombers, etc., han d'eixir marxa arrere amb dificultat». Visitada la zona pels tècnics del Departament d'Urbanisme, es va concretar que l'ampliació del camí en la revolta resoldria el problema.  
Cal indicar que el que es fa és expropiar la part de parcel·la destinada, d'acord amb el planejament urbanístic, a vial...  
Respecte del valor de les plantacions, que no es va considerar atesa l'entitat d'aquestes; no obstant, s'hauria de proposar per part de la propietat el valor estimat.»  
Respecte a l'argumentació de la necessitat d'ocupació i utilitat pública o interés social, cal dir que les normes urbanístiques transitòries d'urgència (NUTU) per al municipi de Castelló de la Plana, són aprovades pel Consell mitjançant un acord de 27 de febrer de 2015 per raons de seguretat jurídica davant de la situació urbanística generada per l'anul·lació del Pla general d'ordenació urbana de Castelló pel Tribunal Suprem. Aquestes normes, tal com s'estableix en la seua memòria justificativa, pretenen exclusivament establir el mínim contingut normatiu necessari que permeta el normal exercici de les facultats urbanístiques en els sòls consolidats per l'edificació que tenen la consideració de sòl urbanitzat o urbà. Per això, «només s'inclou en la norma transitòria el que és imprescindible per a permetre un desenvolupament urbanístic temporal i a curt termini». Així, en l'article 4 de les normes s'identifiquen els àmbits dels sòls que, per estar consolidats o urbanitzats, han de tindre tractament de sòl urbà.  
  
En el cas que ens ocupa, es tracta d'un sòl urbà d'ús residencial, amb destinació a vial.  
Per tot això, queda justificat que les NUTU legitimen l'expropiació de la parcel·la de la seua propietat, i queda declarada la utilitat pública o l'interés social, així com la necessitat d'ocupació de la parcel·la, per la qual cosa l'expedient expropiatori reuneix els requisits de validesa i eficàcia legalment establits, i, en conseqüència, escau desestimar en aquest punt la seua al·legació.  
Quant a la valoració de les plantacions, cal dir que en un primer moment, es va valorar l'expropiació per un import de 4.148,52 ?, (inclòs 5 % de premi d'afecció), sense comptar la valoració de les plantacions existents. No obstant això, s'ha realitzat una nova valoració amb un preu just que ascendeix a 6.073,21 ?, 5 % premi d'afecció inclòs, després de l'informe de valoració de l'arbratge emés per l'enginyer agrònom municipal en data 21 de febrer de 2019; per la qual cosa s'estima en aquest punt la seua al·legació.  
En relació al pla amb la necessària escala gràfica, així com el projecte detallat de l'obra perimetral prevista, segons s'indica en l'informe de l'arquitecte municipal, director Urbanisme, de data 12 de setembre de 2019, s'adjunta un plànol tancat de la parcel·la al projecte d'expropiació, així com una descripció de l'obra prevista, informe comunicat a la propietat, i que a continuació es detalla; per la qual cosa s'estima en aquest punt la seua al·legació.  
«L'arquitecte municipal que subscriu, director d'Urbanisme, en relació amb l'expedient de projecte d'expropiació de parcel·la per a ampliació de camí del Malvestit - Finisterre,  
Informa:  
A la vista de les consideracions realitzades per les persones propietàries, s'ha procedit a sol·licitar informe de valoració de l'arbratge, el qual ha sigut emés per l'enginyer agrònom municipal en data 21 de febrer de 2019 i es valoren les plantacions en 1.833,04 ?.  
D'altra banda, es mantenen els preus del sòl, atés que no s'ha produït, en el temps transcorregut, una variació apreciable d'aquests.  
  
S'adjunta un full de preu just modificat segons l'increment de valoració que suposa la consideració de les plantacions.  
Igualment, s'adjunta un plànol fitat de la parcel·la.  
En relació amb l'obra que es vol realitzar, s'ha d'indicar que es tracta de propiciar l'eixamplament puntual del vial, a fi de facilitar el gir de vehicles més gran. L'obra, una vegada obtingut el sòl, consistirà, bàsicament, en el tancament de la finca segons la nova alineació, la realització del paviment i l'asfaltat de la porció de vial obtinguda, així com l'adequada senyalització.  
La qual cosa faig constar als efectes oportuns.»  
  
II.1. A fi de complir el que disposa l'article 32.1 del Reglament hipotecari (Decret de 14.02.1947) i article 22.1 de les normes complementàries al Reglament per a l'execució de la Llei hipotecària sobre inscripció en el Registre de la Propietat d'actes de naturalesa urbanística, per part de l'Ajuntament s'ha sol·licitat del Registre de la Propietat núm. 2 de Castelló l'emissió d'un certificat de domini i càrregues de la finca afectada per l'expropiació.  
  
A la vista del citat certificat de domini i càrregues que hi ha en l'expedient, la relació definitiva d'afectats és la següent:  
II.2. Seguint el que disposa la legislació expropiatòria, es determina el preu just que correspon a la finca, que a la vista de l'informe de l'arquitecte municipal de 12 de setembre de 2019, en el qual s'han estudiat les al·legacions presentades, és de 6.073,21 ?, 5 % premi d'afecció inclòs.  
III.I. Decretada la nul·litat de l'aprovació definitiva del Pla general d'ordenació urbana de Castelló de la Plana de 2000, per Acord del Consell de data 27 de febrer de 2015 s'aproven les normes urbanístiques transitòries d'urgència per al municipi de Castelló de la Plana, on el sòl que ens ocupa està classificat com a sòl urbà d'ús residencial i qualificat de sòl urbà dotacional públic destinat a viari no inclòs en unitat d'execució, i hi és aplicable el règim propi del sòl urbà, de conformitat amb l'article 4.  
IV. Del que disposa l'article 103.1 de la Llei d'ordenació del territori, urbanisme i paisatge de la Comunitat Valenciana, Llei 5/2014, de 25 de juliol (LOTUP), es desprén que l'Administració podrà expropiar els terrenys dotacionals previstos en els plànols. L'ampliació es troba prevista en el pla general exposat al públic.  
V. L'article 106 del mateix text legal, LOTUP, estableix que l'Administració expropiant finalitzarà l'expedient de taxació conjunta mitjançant una resolució motivada. Aquesta resolució legitimarà l'ocupació dels béns o drets afectats, amb el pagament previ o depòsit de l'import íntegre de la valoració establida, i produirà els efectes previstos en la LEF. Les persones interessades podran impugnar la resolució, davant del jurat provincial d'expropiació forçosa, als efectes de revisar-ne el preu just. En aquest cas, l'Administració traslladarà l'expedient a aquest últim.  
VI. D'acord amb l'article 48 de la Llei d'expropiació forçosa, Llei 16 de desembre de 1954, una vegada determinat el preu just, es procedirà al pagament de la quantitat que resulte, en el termini de sis mesos.  
VII. L'article 519 del Codi Civil: «Si la cosa usufructuada fora expropiada per causa d'utilitat pública, el propietari estarà obligat, o bé a subrogar-la amb una altra del mateix valor i anàlogues condicions, o bé a abonar a l'usufructuari l'interés legal de l'import de la indemnització per tot el temps que haja de durar l'usdefruit. Si el propietari optara per això últim, haurà de refermar el pagament dels rèdits.»  
VIII. De l'article 127.1.d de la Llei reguladora de les bases de règim local es desprén que correspon a la Junta de Govern Local les aprovacions, entre d'altres, dels instruments de gestió.  
En relació amb tot això, vistos els preceptes esmentats, els informes de l'arquitecte municipal, director d'Urbanisme, de data 17 de gener de 2018 i 12 de setembre de 2019, l'informe de la tècnica d'administració general de 22 de novembre de 2019 i l'informe favorable de fiscalització prèvia limitada de data 29 de novembre de 2019, a proposta del regidor delegat d'Urbanisme i Activitats, s'acorda:  
1. Estimar parcialment les al·legacions formulades per Alejandro i José Pérez Cueva i per María Pérez Cueva, pels motius exposats anteriorment.  
2. Aprovar definitivament el projecte d'expropiació, per taxació conjunta, per a l'obtenció de 38,86 m² de l'expropiació parcial de la finca registral núm. 16.519, amb una superfície total de 1.010 m² situada a la partida de Benadressa, hui camí del Malvestit, número 68, a què s'ha incorporat el full d'apreuament resultant de la nova valoració.  
3. Autoritzar i disposar la despesa de 6.073,21 - a què puja el preu just corresponent a la finca afectada per l'esmentada expropiació.  
4. Reconéixer l'obligació a les persones titulars de béns i drets que figuren en la relació que es detalla a continuació, en concepte de preu just, pels imports que figuren en l'esmentada relació i que pugen a un total de 6.073,21 ?, a fi que puga ser ordenat el pagament del dit preu just en favor de les persones beneficiàries o, si és el cas, consignar-lo en la Caixa de Depòsits de la Tresoreria Municipal, i a alçar les actes de pagament i ocupació corresponents.  
5. Notificar aquest acord a les persones interessades, junt amb el full d'apreuament, que disposaran d'un mes per a acceptar l'esmentat full o rebutjar-lo i formular-hi la seua pròpia, i en aquest cas es traslladarà l'expedient al Jurat Provincial d'Expropiació Forçosa perquè fixe el preu just. Es considerarà el silenci de la persona interessada com a acceptació de la valoració municipal.  
6. Traslladar el present acord al director de l'Oficina de Comptabilitat i Gestió Pressupostària i a la Tresoreria Municipal d'aquest ajuntament perquè realitzen les actuacions corresponents.»  
  
La qual cosa es fa pública als efectes del que disposa l'article 106.8 de la Llei 5/2014, d'ordenació del territori, urbanisme i paisatge de la Comunitat Valenciana, de 25 de juliol, del qual es desprén que les persones interessades podran impugnar la resolució davant del Jurat Provincial d'Expropiació Forçosa, als efectes de revisar-ne el preu just. A la vista dels articles 121 i següents de la Llei 39/2015, d'1 d'octubre, del procediment administratiu comú de les administracions públiques, el termini per a la interposició del recurs serà d'un mes comptat a partir del següent al de la recepció de la present notificació. Una vegada transcorregut el termini esmentat sense haver-s'hi interposat cap recurs, la resolució serà ferma a tots els efectes.  
  
Castelló de la Plana, 13 de desembre de 2019.- El regidor delegat de l'Àrea de Govern d'Ordenació del Territori: Rafael Simó Sancho.